Situata zgjedhore në Shqipëri mbetet kaotike
Ambasadori i OSBE-së Vacek përsëriti thirrjen e lëshuar dje nga KE, që palët politike të mund të gjejnë një rrugëdalje
Situata zgjedhore në Shqipëri vazhdon të mbetet në një gjendje kaotike. Çdo orë që kalon, vetëm sa e bën më të largët çdo mundësi zgjidhjeje. Askush nuk e ka të qartë panoramën që do të ofrohet në ditët që vijnë, kur tashmë opozita e majtë është tërësisht jashtë gare dhe kur e djathta vazhdon të jetë e vendosur t’i shkojë deri në fund procesit. Ambasadori i OSBE-së Pavel Vacek ishte sot i përmbajtur në deklaratat e tij, kur foli për vështirësi të mbajtjes së zgjedhjeve në datën e caktuar dhe përsëriti thirrjen e lëshuar edhe dje nga Komisioni Evropian, që palët politike të mund të gjejnë një rrugëdalje: " – tha ambasadori Vacek i cili refuzoi të komentonte faktin nëse këto zgjedhje mund të zhvillohen në përputhje me standartet. ,-tha ai. Kreu i këtij misioni, Jorgen Grunet nisi sot turneun e takimeve njohëse me përfaqësuesit shqiptarë, përpara se 30 vëzhguesit afatgjatë të instalohen në Tiranë. Bisedën e tij të parë zyrtare zoti Grunet e zhvilloi me Ministrin e Jashtëm, Besnik Mustafaj, duke konfirmuar pjesëmarrjen e 400 vëzhguesve. Sinjalet nga fronti politik nuk janë aspak inkurajuese. Palët vazhdojnë të qëndrojnë në të njejtat pozita, ndërkohë që kuadri ligjor ekzistues, i cili mbështet në kodin elektoral, nuk ofron zgjedhje teknike, duke qenë se pjesa dërrmuese e afateve janë tejkaluar tashmë. Aq më tepër, situata është vështrësuar nga tërheqja e opozitës nga gara e për rrjedhojë, mospërfaqësimin e saj në komisionet zgjedhore të niveleve të dyta e të treta. Në gjendjen e sotme, zgjedhjet do të mund të zhvilloheshin vetëm në një të katërtën e vendit, pasi Komisionet zonale mund të ngrihen me përfaqësuesit e të djathtës vetëm në 50 përqind të zonave, aty ku ata kanë shumicën, por edhe këtu nuk do të ishte e mundur ngritja prej tyre e gjysmës së komisioneve të qendrave të votimit.//lk